Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
YK:n pääsihteeri Ki-moon kehottaa Israelin ja palestiinalaisten johtoa -
rauhoittamaan tilanteen ja pyrkimään dialogiin.
Abbas sanoo, että palestiinalaiset ovat yhä turhautuneempia, -
kun neuvotteluissa ei ole saavutettu itsenäistä valtiota.
Pääministeri Netanjahu syyttää, että palestiinalaispresidentti Abbas -
pahentaa tilannetta jatkuvalla vihanlietsonnallaan.
Väkivallan aalto jatkuu Israelissa, Länsirannalla ja Gazassa.
YK:n pääsihteeri Ban Ki-moon saapui yllätysvierailulle alueelle -
tavatakseen Israelin ja palestiinalaisten johtoa -
ja rauhoittaakseen tilannetta. Hän tapasi pääministeri Netanjahun, -
joka korosti Israelin suojelevan määrätietoisesti -
Temppelivuoren sovittua tilaa.
Vierailunne osuu hyvin levottomaan ajanjaksoon.
Viime viikkoina israelilaisia päin on ajettu autoilla, -
heitä on ammuttu ja puukotettu, jopa hakattu kirveillä kuoliaaksi.
Tämä kaikki johtuu pitkälti siitä, -
että presidentti Abbas on yhtynyt ISISin ja Hamasin väitteisiin, -
että Israel uhkaa al-Aksan moskeijaa. Tämä on silkkaa valetta.
Israel suojelee tehokkaasti kaikkien uskontojemme pyhiä paikkoja -
ja ylläpitää sovittua tilaa.
YK:n pääsihteeri oli tyytyväinen, että Netanjahu on sitoutunut -
suojelemaan vallitsevaa tilaa Israelin ja Jordanian sopimuksen mukaisesti, -
myös Jordanian hallinnollisen erityisroolin osalta.
Iloitsen niistä lausunnoista, joita te, herra pääministeri, -
sekä hallitusjäsenenne ja tärkeät rabbinne olette antaneet -
koskien Israelin sitoutumista -
säilyttää sovittu tila Temppelivuorella eli Haram al-Sharifilla.
Odotan keskustelujamme siitä, -
miten voimme pitää kiinni sovitusta tilasta -
Israelin ja Jordanian välisen sopimuksen mukaisesti, -
myös Jordanian hallinnollisen erityistehtävän osalta.
Länsirannan palestiinalaisjohto ja Israelin arabijohto ovat syyttäneet, -
että Israelin oikeistoryhmät ovat lisän- neet käyntejään Temppelivuorella -
muuttaakseen vallitsevaa tilaa, -
jonka mukaan vain muslimit saavat rukoilla alueella.
Palestiinalaisjohto vaatii sovitun tilan säilyttämistä, -
ja kansainvälinen yhteisö tukee tätä kantaa. Tämä on kuitenkin -
ristiriidassa Jordanian ja Israelin välisen rauhansopimuksen kanssa.
Artiklan 9 alakohdassa 3 sanotaan selvästi, -
että Jordania ja Israel huolehtivat -
rukousvapauden säilymisestä Temppelivuorella.
Israelin hallitus on kuitenkin tilannetta rauhoittaakseen -
luvannut ylläpitää sovittua tilaa. Se kieltää juutalaisilta rukoilemisen -
paikalla, jossa raamatulliset temppelit muinoin sijaitsivat.
Tavattuaan pääministeri Netanjahun -
YK:n pääsihteeri tapasi myös presidentti Reuven Rivlinin.
Ki-moon kehotti israelilaisia ja palestiinalaisia -
perääntymään ”vaarallisen kuilun reunalta”, kuten hän asian ilmaisi.
Hän sanoi, että levottomuudet horjuttavat -
palestiinalaisten valtiotoiveita ja Israelin turvallisuuskaipuuta.
Nämä väkivaltaisuudet horjuttavat -
palestiinalaisten oikeutettuja valtiollisia pyrkimyksiä -
sekä israelilaisten turvallisuuden ja rauhan kaipuuta.
Nykyinen tilanne vain pahentaa asioita.
Tämä konflikti on jatkunut jo aivan liian kauan.
Meidän on lastemme tulevaisuuden vuoksi -
peräännyttävä tämän vaarallisen kuilun reunalta, -
turvattava kahden valtion ratkaisu ja johdettava ihmisiä rauhan tielle.
YK ja minä sen pääsihteerinä tuemme kaikkia ponnistuksia, -
joilla saadaan luotua sopivat olosuhteet -
tarkoituksenmukaisia neuvotteluja -
sekä oikeudenmukaista, kattavaa ja kestävää rauhaa varten.
Presidentti Rivlin kertoi arvostavansa YK:n pääsihteeriä -
tämän yrityksistä tuoda rauhaa alueelle.
Arvostamme ymmärrystänne -
sekä haluanne välittää rauhaa tälle monimutkaiselle alueelle.
On tärkeää, ettei yhtäkään ottamistamme askelista voida tulkita -
palkinnoksi terrorismille tekemällä tästä kansainvälinen konflikti.
Ratkaisun löytäminen tälle tragedialle -
on alueen osapuolten välinen asia.
Sitten Ramallahiin. Palestiinalaispresidentti Abbas -
ja Liettuan presidentti Dalia Grybauskaite tapasivat.
Abbas sanoi palestiinalaisten olevan yhä turhautuneempia -
rauhanneuvottelujen ja valtiopyrkimysten kariutumiseen.
Keskustelin tänään rouva presidentin kanssa.
Kerroin hänelle ja hänen seurueelleen -
Palestiinan tilanteesta -
ja niistä sietämättömistä olosuhteista, joissa kansamme joutuu elämään -
kotimaatamme miehittävän Israelin takia.
Myös siirtokuntalaisten aggressiot ovat kasvaneet.
Niinpä nuorisomme on ajautunut epätoivoon -
Israelin hallituksen epäonnistumisen takia.
Poliittiselle tulevaisuudellekaan ei ole senkaltaisia näkymiä, -
jotka valaisivat toivoa -
sellaisesta oikeudenmukaisuuteen perustuvasta rauhasta, -
jonka turvin kansamme voisi elää -
itsenäisenä valtiona Israelin valtion rinnalla.
Yhä useammat israelilaiset osallistuvat itsepuolustustunneille -
oppiakseen puolustautumaan puukotusiskuilta. Palestiinalaiset -
ja Israelin arabit ovat puukottaneet ja ampuneet israelilaisia lähes päivittäin.
Krav maga on laji, joka on alun perin tarkoitettu -
aseettomaksi itsepuolustukseksi armeijassa.
Eräs Tel Avivissa kurssille osallistuva kertoi osallistujamäärien kasvaneen.
Yleensä osallistujia on melko vähän, vain noin 10―12.
Mutta tälläkin hetkellä meitä on 30.
Pari päivää sitten meitä oli noin 40. Ihmiset todella tarvitsevat tätä.
Turvalliseksi ei oloaan oikein voi tun- tea, mutta ainakin turvallisemmaksi.
Monet israelilaiset ovat lisäksi kiirehtineet aseostoksille -
tai uusineet aselupiaan.
Lukumäärät ovat valtavia.
Liikkeessämme käy päivittäin suurin piirtein 70―100 ihmistä.
Lisäksi meille lähetetään sähköpostikyselyjä -
koskien aselupien hankkimista.
9 israelilaista on kuollut viime viik- kojen puukotuksissa ja ampumisissa.
Videot, joissa kannustetaan iskuihin israelilaisia vastaan, -
ovat hyvin suosittuja palestiinalaisten sosiaalisessa mediassa.
Palestiinalaisaktivistit ja Hamas ovat valittaneet, -
että Facebook ja Youtube ovat sulkeneet monia tilejä -
Israelin hallituksen pyynnöstä.
Israel on toistuvasti sanonut, että niissä kiihotetaan väkivaltaan.
Abbas yllyttää kaiken aikaa. Abbas, Fatah ja palestiinalaishallinto -
lietsovat päivästä toiseen sosiaalisessa mediassa.
Abbas sanoi esimerkiksi toissapäivänä näin: -
"Iloitsen jokaisesta Jerusalemissa vuodatetusta veripisarasta."
Näinkö puhuu maltillinen? Hänhän ylistää näitä tappajia -
eikä ole tuominnut yhtäkään niistä 30 iskusta, -
joita israelilaisia vastaan on lokakuussa tehty.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman